Γκότφριντ φον Κραμ

Ο Γκότφριντ φον Κραμ (γερμανικά : Gottfried Alexander Maximilian Walter Kurt Freiherr von Cramm) (Νέτλιγκεν, 7 Ιουλίου 1909 - Κάιρο, 8 Νοεμβρίου 1976) ήταν Γερμανός πρωταθλητής της αντισφαίρισης. Ήταν Νο 2 στον κόσμο το 1934 και το 1936, και Νο 1 στον κόσμο το 1937 Εισήχθη στη Διεθνή αίθουσα αντισφαίρισης της Φήμης το 1977.

Ο Κραμ αντιπροσώπευε τη Γερμανία κατά την άνοδο του ναζιστικού κόμματος στην εξουσία τη δεκαετία του 1930. Το ναζιστικό καθεστώς επιχείρησε να εκμεταλλευτεί τις επιτυχίες κι επιδόσεις του ως σύμβολο της αρίας υπεροχής, αλλά αρνήθηκε να ταυτιστεί με τον ναζισμό, διώχθηκε ως ομοφυλόφιλος και φυλακίστηκε το 1938. Αργότερα ο Κραμ παντρεύτηκε την, ως έκτος σύζυγος της, Μπάρμπαρα Χάτον, της κληρονόμου του Woolworth. Σε ένα επαγγελματικό ταξίδι, ο Κραμ και ο οδηγός του σκοτώθηκαν σε τροχαίο ατύχημα κοντά στο Κάιρο της Αιγύπτου το 1976, όταν το αυτοκίνητο του βαρώνου συγκρούστηκε με φορτηγό.

Οικογένεια 
Ήταν ο τρίτος από τους επτά γιους του Βαρόνου Μπέρχαρντ φον Κραμ, από το γάμο του με την κοντέσα Γιούτα φον Στέινμπεργκ. Ο Κραμ γεννήθηκε στο οικογενειακό κτήμα κοντά στο Νέτλιγκεν της Κάτω Σαξονίας της Γερμανίας και μεγάλωσε σε ένα από τα κάστρα το Brüggen. Ένας νεότερος αδελφός του, ο Βίλχελμ Ερνστ Φρέιχερ φον Γκραμ (1917-1996), ήταν γερμανός αξιωματικός που ήταν πολλές φορές παρασημοφορημένος κατά τον Β Παγκόσμιο πόλεμο ο οποίος μετά τον πόλεμο ήταν ηγέτης του γερμανικού συντηρητικού κόμματος.

Καριέρα σην Αντισφαίριση 
Το 1932 ο Γκραμ κέρδισε μια θέση στη γερμανική ομάδα στο κύπελλο Ντέιβις και κέρδισε το πρώτο από τα τέσσερα συνεχόμενα γερμανικά πρωταθλήματα αντισφαίρισης. Κατά τη διάρκεια αυτής της περιόδου συνεργάστηκε με τη Χίλντε Κράβινκελ για να κερδίσουν το 1933 τον τίτλο του μεικτού στο Γουίμπλεντον. Κέρδισε τον πρώτο του τίτλο Γκραντ σλαμ στο απλό το 1934, κερδίζοντας το Γαλλικό όπεν. Η νίκη του τον έκανε εθνικό ήρωα στην πατρίδα του. Στο κύπελλο Ντέιβις του 1935 με τη Γερμανία έχασαν τον τίτλο έναντι των ΗΠΑ, όταν ο Κραμ αρνήθηκε να πάρει πόντο σε ένα σημείο του αγώνα στο αποφασιστικό παιχνίδι, ειδοποιώντας τον διαιτητή για ένα λάθος του δίνοντας έτσι πόντο στον αντίπαλο, αν και κανείς δεν είχε δει το σφάλμα.

Στο Γουίμπλεντον έχασε στον τελικό από τον Φρεντ Πέρι το 1935 και πάλι το 1936, την επόμενη χρονιά έχασε από τον Ντον Μπατζ, και στο Γουίμπλεντον και στο Αμερικανικό όπεν. Το 1935 έχασε από τον Πέρι και στον τελικό του Γαλλικού όπεν, αλλά το επόμενο έτος νίκησε τον Πέρι κερδίζοντας το δεύτερο του γαλλικό πρωτάθλημα. Το 1937 η Γερμανική κυβέρνηση δεν του επέτρεψε να συμμετάσχει στο Γαλλικό όπεν παρόλο που ήταν ο υπερασπιστής του τίτλου.

Στο Πρωτάθλημα αντισφαίρισης Ανατολικής Μεσογείου το 1931 ήταν πρώτος στο απλό και πρώτος στο διπλό με συμπαίκτη τον Ένριχ Κλέινσχροθ. Το 1939 ήταν πρώτος στο απλό και πρώτος στο διπλό με συμπαίκτη τον Λάζαρο Στάλιο. Το 1949 ήταν πρώτος στο απλό, πρώτος το διπλό με συμπαίκτη τον Τζακ Χάρπερ και πρώτος στο μεικτό με συμπαίκτρια την Τζόαν Κάρι.

Παρά τα παιχνίδια του σε μεγάλα τουρνουά ο Κραμ θυμάται περισσότερο ένα παιχνίδι στην Αγγλία για το κύπελλο Ντέιβις ενάντια στο Ντον Μπατζ το 1937. Ήταν μπροστά 4-1 στο τελικό σετ, όταν ο Μπατζ ανέτρεψε το αποτέλεσμα κερδίζοντας με 8-6 σε έναν αγώνα που θεωρείται από πολλούς ως η μεγαλύτερη μάχη στα annals του κυπέλλου Ντέιβις και ένας από τους κορυφαίους αγώνες σε όλα την ιστορία της αντισφαίρισης.

Στο κύπελλο Ντέιβις αγωνίστηκε από το 1932 έως το 1953, με τη Γερμανία και μετά τη Δυτική Γερμανία, σε οκτώ διοργανώσεις με ρεκόρ 82 νίκες και 19 ήττες.

η Φυλάκιση του 
Παρά τη μεγάλη δημοτικότητά του στις 5 Μαρτίου 1938 ο Κραμ συνελήφθη από τη γερμανική κυβέρνηση που τον κατηγορήσει για ομοφυλοφιλική σχέση με τον Μανασή Χερμπστ έναν νεαρό εβραΐϊο ηθοποιό και τραγουδιστή από τη Γαλικία, που είχε παίξει στην ταινία "Der Sohn des Hannibal". Αφού νοσηλεύτηκε για νευρική κατάρρευση μετά τη σύλληψή του, στις 14 Μαρτίου καταδικάστηκε σε φυλάκιση ενός έτους. Ο Κραμ παραδέχτηκε τη σχέση που είχε διαρκέσει από το 1931 έως το 1934 και είχε αρχίσει λίγο πριν παντρευτεί την πρώτη σύζυγό του. Επιπλέον, κατηγορήθηκε ότι έστειλε χρήματα στον Χερμπστ, ο οποίος είχε μετακομίσει στην Παλαιστίνη το 1936. Σύμφωνα με μια έκθεση σχετικά με τη δίκη στους New York Times της 15ης Μαΐου 1938, ο δικαστής δήλωσε ότι «ο βαρόνος φον Κραμ είχε ισχυριστεί ότι η σύζυγός του είχε οδηγήσει στην αναζήτηση αυτής της διεστραμμένης αποζημίωσης για μια δυστυχισμένη παντρεμένη ζωή, το δικαστήριο έκρινε ότι αυτή η εμπειρία είχε αναστατώσει το νεαρό αστέρι του τένις ». 

Οι διεθνείς φίλοι του Κραμ ήταν εξοργισμένοι από τη τιμωρία του. Ο Ντον Μπατζ συνέλεξε υπογραφές από υψηλού επιπέδου αθλητές της αντισφαίρισης και τις απέστειλε με επιστολή διαμαρτυρίας στον Χίτλερ. Ο φίλος του βασιλιάς Γουσταύος Ε΄ της Σουηδίας πίεσε επίσης τη γερμανική κυβέρνηση να τον αφήσει ελεύθερο. Ο Κραμ απελευθερώθηκε μετά από έξι μήνες και τον Μάιο του 1939 επέστρεψε σε ανταγωνιστικό τένις. Το εξαιρετικά τεταμένο πολιτικό κλίμα προκάλεσε προβλήματα όταν πήγε να παίξει στην Αγγλία. Παρ 'όλα αυτά ο Κραμ είχε τη δυνατότητα να ανταγωνιστεί στο τουρνουά του Queen's Club στο Λονδίνο, όπου κέρδισε το απλό. Οι αξιωματούχοι του Γουίμπλεντον αρνήθηκαν να τον αφήσουν να παίξει στο τουρνουά τους, χρησιμοποιώντας τη δικαιολογία ότι ήταν καταδικασμένος εγκληματίας και ως εκ τούτου ακατάλληλος. Επίσης του απαγορεύτηκε η είσοδο του στις ΗΠΑ και η συμμετοχή του στο αμερικανικό όπεν. Μια περαιτέρω ταπείνωση ήταν η απόφαση της Γερμανίας το 1940 να ανακαλέσει τον Κραμ από ένα διεθνές τουρνουά αντισφαίρισης στη Ρώμη προτού να έχει την ευκαιρία να παίξει.

Η πολεμική υπηρεσία και η μεταπολεμική σταδιοδρομία του 
Τον Μάιο του 1940, μερικούς μήνες μετά την έκρηξη του Δευτέρου παγκοσμίου πολέμου, ο Κραμ στρατολογήθηκε ως μέλος του τμήματος της Hermann Goering. Είδε δράση στο Ανατολικό μέτωπο και του απονεμήθηκε ο Σιδηρός σταυρός. Παρά το ευγενές του υπόβαθρο, ο Κραμ κατατάχθηκε ως απλός στρατιώτης. Η μονάδα του αντιμετώπισε δύσκολες συνθήκες στο Ανατολικό Μέτωπο και ο Κραμ υπέφερε από τον παγετό ενώ μεγάλο μέρος της μονάδας του πέθαναν. Λόγω της προηγούμενης καταδίκης του απολύθηκε από τη στρατιωτική θητεία το 1942.

Ενώ ο πόλεμος στέρησε από τον Κραμ κάποια από τα καλύτερα του χρόνια ως αντισφαιριστής, κέρδισε το γερμανικό πρωτάθλημα το 1948 και πάλι το 1949, όταν ήταν 40 ετών. Συνέχισε να παίζει στο κύπελλο Ντέιβις μέχρι το 1953 και εξακολουθεί να κατέχει το ρεκόρ για τις περισσότερες νίκες από οποιοδήποτε γερμανικό μέλος της ομάδας.

Μετά την αποχώρησή του από τον ενεργό ανταγωνισμό, ο Κραμ υπηρέτησε στη Γερμανική ομοσπονδία αντισφαίρισης και έγινε επιτυχημένος εισαγωγέας βαμβακιού. Επιπλέον, διαχειρίστηκε το κτήμα που είχε κληρονομήσει από τον πατέρα του στο Wispenstein, στην Κάτω Σαξονία.

Γάμοι 
Ο Κράμ παντρεύτηκε : 
 πρώτη σύζυγος του η βαρόνη Ελισάβετ "Λίζα" Ντόμπενεκ (1912-1975), κόρη του Ρόμπερτ, ο βαρόνος von Dobeneck και η σύζυγός του, η πρώην Μαρία Χάγκεν εγγονή του Εβραίου τραπεζίτη Λουίς Χάγκεν. Παντρεύτηκαν την 1η Σεπτεμβρίου 1930 και χώρισαν το 1937. Κόρη τους ήταν η Λίζα.
 Δεύτερη σύζυγος του η αμερικανίδα Μπάρμπαρα Χάτον κληρονόμος του Woolworth. Το ζευγάρι παντρεύτηκε το 1955 και χώρισαν το 1959. Την είχε παντρευτεί για να «τη βοηθήσει με την κατάχρηση ουσιών και την κατάθλιψη αλλά δεν κατάφερε να τη βοηθήσει στο τέλος».

Παραπομπές

Περαιτέρω ανάγνωση 
 Fisher, Marshall Jon (2009). A Terrible Splendor: Three Extraordinary Men, a World Poised for War and the Greatest Tennis Match Ever Played, ISBN 978-0-307-39394-4

Γερμανοί αθλητές της αντισφαίρισης
Δυτικογερμανοί αθλητές της αντισφαίρισης
Νικητές Γαλλικού Όπεν